**ΕΚΘΕΣΗ ΔΙΑΣΦΑΛΙΣΗΣ ΑΝΕΞΑΡΤΗΤΟΥ ΟΡΚΩΤΟΥ ΕΛΕΓΚΤΗ ΛΟΓΙΣΤΗ**

(σύμφωνα με το άρθρο 7 της υπ. αρ. 119126ΕΞ 2021/28.09.2021 (ΦΕΚ Β’ 4498) απόφασης του Αναπληρωτή Υπουργού Οικονομικών, όπως ισχύει)

Προς τον/την *«………………..»* (εφεξής, Φορέας Υλοποίησης) καιτοΥπουργείο *………………..* (εφεξής, Υπουργείο Ευθύνης).

**Υποκείμενο Θέμα**

Με βάση την από **ΗΗ/ΜΜ/ΕΕΕΕ** σύμβασή μας με το Φορέα Υλοποίησης [*ή το Υπουργείο Ευθύνης εφόσον αυτό προέβη στην ανάθεση του ελέγχου*] και τις διατάξεις της παρ. 2 του άρθρου 7 όπως υπ’ αριθμ. 119126 ΕΞ 2021/28.09.2021 Απόφασης του Αναπληρωτή Υπουργού Οικονομικών, όπως ισχύει (εφεξής «Απόφαση»), αναλάβαμε την ανάθεση εύλογης διασφάλισης αναφορικά

Α. Με την επίτευξη του Οροσήμου/Στόχου xxxx της Δράσης xxxxx [ή/και του Έργου xxxxxx], όπως αυτό/ς ορίζεται στο Παράρτημα της από 13 Ιουλίου 2021 Εκτελεστικής Απόφασης του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας της Ελλάδας (ST 10152/21, ST 10152/21 ADD 1), όπως αυτή ισχύει, και τα σχετικά οριζόμενα στο Παράρτημα Ι της από 21 Δεκεμβρίου 2021 Συμφωνίας Επιχειρησιακών Ρυθμίσεων C(2021) 9754, όπως αυτή ισχύει και όπως περιγράφονται στην ενότητα «*Εύρος Διενεργηθείσας Εργασίας*».

Β. Με την μη ανάσχεση ήδη επιτευχθέντων Οροσήμων και Στόχων της Δράσης, και την ορθή εκτέλεση της αναφερόμενης Δράσης/Έργου, σύμφωνα με την αρχή της χρηστής δημοσιονομικής διαχείρισης και το εθνικό και ενωσιακό δίκαιο, ιδίως των κανόνων σχετικά με την αποφυγή της σύγκρουσης συμφερόντων, την πρόληψη της απάτης, της διαφθοράς και της διπλής χρηματοδότησης, καθώς και τη συμμόρφωση της Δράσης/ Έργου με την αρχή της Μη πρόκλησης σημαντικής βλάβης και με τους κλιματικούς και ψηφιακούς στόχους, όπου απαιτείται, βάσει του Κανονισμού (ΕΕ) με αριθ. 2021/241.

**Εφαρμοστέα Κριτήρια**

Ο Φορέας υλοποίησης**[[1]](#footnote-2)** ή και το Υπουργείο Ευθύνης κατά περίπτωση, υποχρεούνται να δηλώνουν στο Ολοκληρωμένο Πληροφοριακό Σύστημα Ταμείου Ανάκαμψης (ΟΠΣ ΤΑ) την επίτευξη των Επιχειρησιακών ρυθμίσεων και των Οροσήμων/Στόχων του Έργου ή της Δράσης αντίστοιχα που συνδέονται με Αίτημα Πληρωμής, υποβάλλοντας την απαραίτητη τεκμηρίωση, όπως αναφέρεται στις διατάξεις της παρ. 2 του άρθρου 7 όπως υπ’ αριθμ. 119126 ΕΞ 2021/28.09.2021 Απόφασης του Αναπληρωτή Υπουργού Οικονομικών όπως ισχύει, και στο Παράρτημα της από 13 Ιουλίου 2021 Εκτελεστικής Απόφασης του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας της Ελλάδας (ST 10152/21, ST 10152/21 ADD 1), όπως αυτή ισχύει, και τα σχετικά οριζόμενα στο Παράρτημα Ι της από 21 Δεκεμβρίου 2021 Συμφωνίας Επιχειρησιακών Ρυθμίσεων C(2021) 9754, όπως αυτή ισχύει.

Στο πλαίσιο αυτό οι Ορκωτοί Ελεγκτές Λογιστές, συμφωνά με την υπ’ αριθμ. **χχ/χχ/χχ** Απόφαση του ΔΣ της ΕΛΤΕ υποβάλουν στον αντίστοιχο Φορέα υλοποίησης ή στο Υπουργείο Ευθύνης κατά περίπτωση, την παρούσα έκθεση συνοδευόμενη από τη συμπληρωμένη και επαρκώς τεκμηριωμένη λίστα ελέγχου.

**Ευθύνες του Φορέα Υλοποίησης**

Σύμφωνα με το άρθρο 3 της Απόφασης, ο Φορέας Υλοποίησης που έχει ορισθεί από το αρμόδιο Υπουργείο Ευθύνης, είναι υπεύθυνος για την αποτελεσματική υλοποίηση της Δράσης / του Έργου και την επίτευξη των Οροσήμων/Στόχων αυτής / αυτού, όπως ορίζονται στο Παράρτημα της από 13 Ιουλίου 2021 Εκτελεστικής Απόφασης του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας της Ελλάδας (ST 10152/21, ST 10152/21 ADD 1), όπως αυτή ισχύει, και σύμφωνα με τους όρους της Απόφασης Ένταξης της εν λόγω Δράσης / Έργου στο Ταμείο Ανάκαμψης και Ανθεκτικότητας. Περαιτέρω, ο Φορέας Υλοποίησης έχει την ευθύνη για τη διαμόρφωση όλων των απαραίτητων εσωτερικών δικλίδων που διασφαλίζουν τη συμμόρφωση της Δράσης/του Έργου και την επίτευξη των Οροσήμων αυτής/αυτού, σύμφωνα με τους όρους της απόφασης Ένταξής της/του εν λόγω Δράσης/Έργου στο Ταμείο Ανάκαμψης και Ανθεκτικότητας, καθώς και με τις ισχύουσες διατάξεις και τις προβλεπόμενες διαδικασίες του Συστήματος Διαχείρισης και Ελέγχου.

Ο Φορέας Υλοποίησης είναι υπεύθυνος για την καταχώρηση στο ΟΠΣ ΤΑ των δεδομένων τα οποία είναι αναγκαία για την παρακολούθηση, αξιολόγηση, δημοσιονομική διαχείριση, επαλήθευση και έλεγχο της Δράσης/του Έργου, σύμφωνα με τα προβλεπόμενα στο Εγχειρίδιο Διαδικασιών, διασφαλίζοντας και επιβεβαιώνοντας την ορθότητα και πληρότητά τους.

Επίσης, ο Φορέας Υλοποίησης ευθύνεται/ για την αποστολή όλων των αναγκαίων στοιχείων και διευκολύνει την πρόσβαση του Ανεξάρτητου Ελεγκτή στην έδρα του/τους, προκειμένου να πραγματοποιηθεί η εν λόγω εργασία διασφάλισης.

**Ευθύνη του ελεγκτή**

Δική μας ευθύνη είναι η έκδοση της παρούσας Έκθεσης αναφορικά με τον έλεγχο της υλοποίησης της Δράσης ΧΧ [ή/και του Έργου ΧΧ] και την επίτευξη του υπ’ αριθμ. ΧΧ Οροσήμου αυτής / αυτού, με βάση τη διενεργηθείσα εργασία μας, η οποία περιγράφεται παρακάτω στην ενότητα «Εύρος Διενεργηθείσας Εργασίας».

Ο έλεγχος μας διενεργήθηκε σύμφωνα με το Διεθνές Πρότυπο Αναθέσεων Διασφάλισης 3000 (Αναθεωρημένο), «Έργα Διασφάλισης Πέραν Ελέγχου ή Επισκόπησης Ιστορικής Οικονομικής Πληροφόρησης» (εφεξής «ΔΠΑΔ 3000») και τους όρους ανάθεσης της από ΗΗ/ΜΜ/ΕΕΕΕ μεταξύ μας σύμβασης, με σκοπό την απόκτηση εύλογης διασφάλισης.

Το ΔΠΑΔ 3000 απαιτεί να σχεδιάζουμε και να διενεργούμε την εργασία μας έτσι ώστε να αποκτήσουμε εύλογη διασφάλιση σχετικά με το εάν το Ορόσημο έχει επιτευχθεί από κάθε ουσιώδη άποψη, σύμφωνα με την Απόφαση. Στο πλαίσιο των διενεργούμενων ελεγκτικών διαδικασιών εντοπίζουμε και αξιολογούμε τον κίνδυνο ουσιώδους σφάλματος, είτε αυτό οφείλεται σε απάτη ή σε λάθος.

Για την εκτέλεση της παρούσας εργασίας ελήφθησαν υπόψη η σχετική εθνική και ενωσιακή νομοθεσία, ιδίως δε οι διατάξεις του Κανονισμού (ΕΕ) με αριθ. 2021/241 του Ευρωπαϊκού Κοινοβουλίου και του Συμβουλίου της 12ης Φεβρουαρίου 2021 για τη θέσπιση του μηχανισμού ανάκαμψης και ανθεκτικότητας (L 57/17), και τα οριζόμενα στο Σύστημα Διαχείρισης και Ελέγχου των Δράσεων και των Έργων του Ταμείου Ανάκαμψης και Ανθεκτικότητας (υπ’ αριθμ. 119126 ΕΞ 2021/28.09.2021 Απόφαση του Αναπληρωτή Υπουργού Οικονομικών, όπως ισχύει).

Θεωρούμε ότι τα ελεγκτικά στοιχεία που έχουμε συγκεντρώσει είναι επαρκή και κατάλληλα και υποστηρίζουν το συμπέρασμα που εκφράζεται στην παρούσα έκθεση διασφάλισης.

**Επαγγελματική δεοντολογία και διαχείριση ποιότητας**

Καθ’ όλη τη διάρκεια του διορισμού μας έχουμε παραμείνει ανεξάρτητοι από τον Φορέα Υλοποίησης και το Υπουργείο Ευθύνης, και έχουμε συμμορφωθεί με τις απαιτήσεις του Κώδικα Δεοντολογίας για Επαγγελματίες Ελεγκτές του Συμβουλίου Διεθνών Προτύπων Δεοντολογίας Ελεγκτών και τις απαιτήσεις δεοντολογίας και ανεξαρτησίας του Ν. 4449/2017 [,καθώς και του Κανονισμού (ΕΕ) 537/2014**[[2]](#footnote-3)**].

Η ελεγκτική εταιρεία μας εφαρμόζει το Διεθνές Πρότυπο για τη Διαχείριση Ποιότητας (ΔΠΔΠ) 1 «Διαχείριση Ποιότητας για εταιρείες που διενεργούν ελέγχους ή επισκοπήσεις οικονομικών καταστάσεων ή λοιπές αναθέσεις διασφάλισης ή συναφών υπηρεσιών» και κατά συνέπεια σχεδιάζει, εφαρμόζει και λειτουργεί ένα ολοκληρωμένο σύστημα διαχείρισης ποιότητας που περιλαμβάνει τεκμηριωμένες πολιτικές και διαδικασίες σχετικά με τη συμμόρφωση με τις απαιτήσεις δεοντολογίας, τα επαγγελματικά πρότυπα και τις ισχύουσες νομικές και κανονιστικές απαιτήσεις.

**Εύρος Διενεργηθείσας Εργασίας**

Η εργασία μας καλύπτει αποκλειστικά τις διαδικασίες που προβλέπονται στο Πρόγραμμα Ελέγχου (Παράρτημα χχχ) που έχει εκδοθεί με βάση την υπ’ αριθμ. Χχ/χχ/χχ Απόφαση του ΔΣ της ΕΛΤΕ (εφεξής «Πρόγραμμα Ελέγχου»), *όπως αυτό τυχόν εξειδικεύτηκε από την ΕΥΣΤΑ αποκλειστικά για τους σκοπούς του ελεγχόμενου Ο/Σ που αναφέρεται στην πρώτη ενότητα,* και αφορά στην ελεγκτική περίοδο αναφοράς**[[3]](#footnote-4)** xx.xxx.xxxx έως xx.xxx.xxxx.

{Στην περίπτωση όπου δεν τυγχάνει εφαρμογής κάποια εκ των διαδικασιών του εν λόγω Προγράμματος Εργασιών Διασφάλισης, δύναται να προστεθεί η ακόλουθη παράγραφος:

*[Επισημαίνεται ότι η/οι υπ’ αριθμ. ….. διαδικασία/ες του προαναφερθέντος Προγράμματος Εργασιών Διασφάλισης, δεν διενεργήθηκε/καν κατά την παρούσα εργασία, καθώς δεν τυγχάνει εφαρμογής για το εν λόγω Ορόσημο [ή καθώς αυτές θα διενεργηθούν στο Β’ στάδιο του Ελέγχου, σύμφωνα με τα προβλεπόμενα στη Διαδικασία Δ8 του Εγχειριδίου Διαδικασιών]}.*

**Συμπέρασμα[[4]](#footnote-5)**

Με βάση τη διενεργηθείσα εργασία, όπως αυτή καθορίζεται στο Πρόγραμμα Ελέγχου, καθώς και τα τεκμήρια που αποκτήθηκαν, διατυπώνουμε το συμπέρασμα ότι, από κάθε ουσιώδη άποψη:

Α) το Ορόσημο/Στόχος xxxx της Δράσης xxxxx έχει επιτευχθεί σύμφωνα με τα οριζόμενα στο Παράρτημα της από 13 Ιουλίου 2021 Εκτελεστικής Απόφασης του Συμβουλίου της Ευρωπαϊκής Ένωσης, για την έγκριση της αξιολόγησης του σχεδίου ανάκαμψης και ανθεκτικότητας της Ελλάδας (ST 10152/21, ST 10152/21 ADD 1), όπως αυτή ισχύει, και τα σχετικά οριζόμενα στο Παράρτημα Ι της από 21 Δεκεμβρίου 2021 Συμφωνίας Επιχειρησιακών Ρυθμίσεων C(2021) 9754, όπως αυτή ισχύει.

Β) η Δράση xxxxx ή/και το Έργο/α xxxxxx που συνεισφέρουν στο Ορόσημο/Στόχο, έχουν εκτελεσθεί ορθά, σύμφωνα με την αρχή της χρηστής δημοσιονομικής διαχείρισης και το εθνικό και ενωσιακό δίκαιο, ιδίως δε των κανόνων σχετικά με την αποφυγή της σύγκρουσης συμφερόντων, την πρόληψη της απάτης, της διαφθοράς και της διπλής χρηματοδότησης, καθώς και συμμορφώνονται με την αρχή της Μη πρόκλησης σημαντικής βλάβης και με τους κλιματικούς και ψηφιακούς στόχους (εφόσον απαιτείται, βάσει του Κανονισμού). Προηγούμενα, ήδη επιτευγμένα, Ορόσημα/Στόχοι της Δράσης δεν έχουν ανασχεθεί μέχρι το χρόνο διενέργειας του παρόντος ελέγχου. [*Εάν δεν υφίστανται προηγούμενα επιτευγμένα Ο/Σ της Δράσης, το τελευταίο εδάφιο αναδιατυπώνεται.*]

*[Στην περίπτωση ολοκλήρωσης του ελέγχου σε δύο (2) στάδια, σύμφωνα με τα προβλεπόμενα στην ενότητα 3.2 της Διαδικασίας Δ8 του Εγχειριδίου Διαδικασιών, το Συμπέρασμα του 2ου σταδίου διατυπώνεται ως ακολούθως:*

*Με βάση τη διενεργηθείσα εργασία, όπως αυτή καθορίζεται στο Πρόγραμμα Ελέγχου, καθώς και τα τεκμήρια που αποκτήθηκαν, διατυπώνουμε το συμπέρασμα, από κάθε ουσιώδη άποψη, ότι το φυσικό και οικονομικό αντικείμενο της Δράσης xxxxx ή/και του Έργου/ων xxxxxx, που συνεισφέρουν στο Ορόσημο/Στόχο xxxxxx, έχει υλοποιηθεί ορθά, σύμφωνα με την αρχή της χρηστής δημοσιονομικής διαχείρισης και το εθνικό και ενωσιακό δίκαιο, ιδίως των κανόνων σχετικά με την αποφυγή της σύγκρουσης συμφερόντων, την πρόληψη της απάτης, της διαφθοράς και της Διπλής Χρηματοδότησης.]*

**Περιορισμός Χρήσης**

Η έκθεσή μας συντάχθηκε αποκλειστικά για τον σκοπό που αναφέρεται στην πρώτη παράγραφο της παρούσας, απευθύνεται αποκλειστικά προς το Φορέα Υλοποίησης και το Υπουργείο Ευθύνης και δεν θα πρέπει να χρησιμοποιείται ή να διανέμεται από μη αρμόδια πρόσωπα πέραν των δικαιοδοτικά εμπλεκομένων.

**Θέματα Έμφασης**

*[Στην ενότητα αυτή παρατίθενται τυχόν ευρήματα, τα οποία εντοπίζονται κατά τη διενέργεια του ελέγχου και τα οποία δεν συνιστούν επιφύλαξη στο Συμπέρασμα αυτού. Σχετικώς, προτείνονται και τα κατάλληλα διορθωτικά μέτρα.]*

**Αναφορά επί λοιπών θεμάτων**

Γενικά στοιχεία και πληροφορίες σχετικά με τη Δράση xxxxx [ή/και το Έργο xxxxxx] που αφορά το υπό εξέταση Ορόσημο/Στόχο, καθώς επίσης και το Πρόγραμμα Ελέγχου , στο οποίο παρατίθεται συνοπτικά τεκμηρίωση των εργασιών ανά σημείο ελέγχου, περιλαμβάνονται στο επισυναπτόμενο «Προσάρτημα».

|  |  |
| --- | --- |
| [Ελεγκτική εταιρεία] | Έδρα Ελεγκτή [πόλη], [ημερομηνία] |
| [Διεύθυνση] | [Ονοματεπώνυμο ΟΕΛ]: |
| Αρ. Μ. ΣΟΕΛ: | Ορκωτός Ελεγκτής Λογιστής  [Ελεγκτικής εταιρείας] |
| [Ελεγκτικής εταιρείας] | Αρ. Μ. ΣΟΕΛ: [ΟΕΛ] |

1. Για τις περιπτώσεις Οροσήμων/Στόχων που η ανάθεση του ελέγχου σε ΑΕ γίνεται από το Υπουργείο Ευθύνης, καθώς επιτυγχάνονται μέσω πολλών έργων, με διαφορετικούς φορείς υλοποίησης, όπου γίνεται αναφορά σε «Φορέα Υλοποίησης» νοείται ο κάθε ένας εμπλεκόμενος Φορέας χωριστά. [↑](#footnote-ref-2)
2. Στην περίπτωση που η οντότητα είναι δημοσίου ενδιαφέροντος (PIE). [↑](#footnote-ref-3)
3. Ως ελεγκτική περίοδος αναφοράς ορίζεται το χρονικό διάστημα υλοποίησης του έργου το οποίο αποτελεί αντικείμενο ελέγχου του Ελεγκτή και ορίζεται κατά κανόνα, από την έναρξη υλοποίησης του έργου έως και την ημερομηνία επίτευξης του οροσήμου/στόχου. Επισημαίνεται ότι όταν η ανάθεση του ελέγχου γίνεται σε χρόνο πολύ μεταγενέστερο της επίτευξης, η ελεγκτική περίοδος αναφοράς ορίζεται από την έναρξη υλοποίησης του έργου έως και την έναρξη του παρόντος ελέγχου (σύμφωνα με την οικεία σύμβαση μεταξύ της αναθέτουσας αρχής και του ελεγκτή).

   Στην περίπτωση που η δράση/έργο έχει προηγούμενα Ορόσημα/Στόχους που έχουν ελεγχθεί, η ελεγκτική περίοδος εκκινεί από την ημερομηνία που κάλυψε ο έλεγχος του προηγούμενου Οροσήμου/Στόχου. [↑](#footnote-ref-4)
4. Στην περίπτωση που ο Ανεξάρτητος Ελεγκτής διατυπώνει Συμπέρασμα με επιφύλαξη ή διατυπώνει αρνητικό συμπέρασμα ή και υφίσταται αδυναμία έκφρασης συμπεράσματος, το σχετικό κείμενο της ενότητας τροποποιείται αναλόγως. [↑](#footnote-ref-5)